Wildflower (երգ, Բիլլի Այլիշ)

**«Wildflower»** (թարգմ.՝ «Վայրի ծաղիկ»), ամերիկացի երգչուհի և հեղինակ-կատարող Բիլլի Այլիշի երգը, նրա «Hit Me Hard and Soft» (2024) երրորդ ստուդիական ալբոմի չորրորդ սինգլը։ Այլիշը երգը գրել է իր եղբոր և պրոդյուսեր Ֆինիս Օ'Քոնել հետ միասին։  Ֆոլկ-փոփ ոճի «Wildflower» երգը պատմում է այն մասին, թե ինչպես է Այլիշը մխիթարում իր ընկերուհուն բաժանումից հետո, բայց ավելի ուշ ինքն է սկսում հանդիպել նրա նախկին ընկերոջ հետ, ինչի պատճառով ծնվում է մեղքի զգացում:

ԱՄՆ-ում *Darkroom*-ը և *[[Interscope Records]]*-ը թողարկել են «Wildflower» երգը Contemporary hit radio ռադիոկայաններում 2025 թվականի փետրվարի 28-ին։  Երգը Billboard Hot 100-ում զբաղեցրել է 17-րդ հորիզոնականը և Ձայնագրող ընկերությունների ամերիկյան ասոցիացիայի կողմից հավաստագրվել է որպես կրկնակի պլատինե։  Երգը հայտնվել է աշխարհի բազմաթիվ հիթ-շքերթներում՝ հասնելով Թոփ-10-ի Մալայզիայում, Պորտուգալիայում և Մեծ Բրիտանիայում, ինչպես նաև Մերձավոր Արևելքում և Հյուսիսային Աֆրիկայում, և ստացել է կրկնակի պլատինե հավաստագիր Ավստրալիայում, Կանադայում, Նոր Զելանդիայում և Պորտուգալիայում։ 

2025 թվականի մարտի 17-ին Այլիշը եղբոր հետ կատարել է «Wildflower» երգը iHeartRadio Music Awards-ում։

## Պատմություն
2024 թվականի հուլիսին Այլիշը կատարել է «Wildflower» երգը Amazon Music-ի *Songline* սերիալի իր դրվագում։ «Wildflower» երգը ընդգրկվել է նաև Այլիշի *A Color’s Show*-ի սեպտեմբերի 18-ի դրվագում։  Այս ելույթը նշանավորել է նրա վերադարձը շոու 2017 թվականի օգոստոսի դրվագում առաջին հայտնվելուց հետո, ինչը համարվել է կարևոր իրադարձություն, որը նպաստել էր նրա հետագա առաջընթացին: Հոկտեմբերի 19-ին Այլիշը կատարել է երգը Saturday Night Live-ի  շրջանակներում՝ ակուստիկ կիթառով նվագակցելով իր եղբորը՝ Ֆինիս Օ'Քոնելին։

## Կոմպոզիցիա և արձագանքներ
Չնայած Այլիշն այդպես էլ չի հստակեցրել, թե ում մասին է խոսքը երգում, ավելի ուշ հայտնի է դարձել, որ երգի մի քանի տող ակնարկում է Դևոն լի Կարլսոնի՝ Ջեսսի Ռուտերֆորդի նախկին ընկերուհու հետ նրա հարաբերությունների մասին, ում հետ Այլիշն ինքը հանդիպել է 2022 թվականի հոկտեմբերից մինչև 2023 թվականի մայիս: Համարվում է, որ երգի անվանումը հղում է *Wildflower Cases* ընկերությանը, որը հիմնադրել է Դևոն լի Կարլսոնը հեռախոսների պատյաններ վաճառելու համար։  Ավելի խորը վերլուծության ժամանակ American Songwriter-ից Ալեքս Հոփերը կարծիք է հայտնել, որ «Wildflower»-ը ծառայում է որպես «կեղծ ներողություն» Կառլսոնից, որում Այլիշը ներկայացնում է իրենց հարաբերությունների ավարտը: Դա երգչուհուն ցուցադրում է որպես «անկեղծ և ազնիվ» երգերի հեղինակ, որը չի ամաչում ընդգծել իր «կոպիտ կողմերը»։ 

Թողարկումից հետո Billboard-ը «Wildflower»-ը անվանել է իր սիրելի երգը տվյալ ալբոմից։  Հեղինակ Հաննա Դեյլիի խոսքերով, «սրտառուչ և մռայլ» երգը ներկայացնում է նրա «ամենահասուն ստեղծագործությունը», որը ստեղծվել է, որպեսզի «բարդ պատմությունը պարզ երևա», երբ նա տարված է իր զուգընկերոջ նախկին ընկերուհով։

## Ձայնագրության մասնակիցներ
* Բիլլի Այլիշ - վոկալ, տեքստ
* Ֆինիս Օ'Քոնել - պրոդյուսեր, տեքստ, կիթառ), նվագակցում

## Մրցանակներ

## Հիթ-շքերթներ

### Շաբաթական հիթ-շքերթներ

### Տարեվերջյան հիթ-շքերթներ

## Հավաստագրումներ

## Թողարկման պատմություն

## Ծանոթագրություններ

## Արտաքին հղումներ
*  «Wildflower» (Live at the 2025 iHeartRadio Music Awards)

Կատեգորիա:Բիլլի Այլիշի գրած երգեր
Կատեգորիա:Բիլլի Այլիշի երգեր
Կատեգորիա:Ֆինիս Օ'Քոնելի գրած երգեր
Կատեգորիա:Ֆինիս Օ'Քոնելի պրոդյուսերավորած երգեր